|  |
| --- |
|  |

# Information til private interessenter d. 1. april

Som tidligere fremsendes her udvalgt information sendt til kommunerne omkring COVID19. Det vedrører:

* Ny blanket for test af medarbejder i kritiske funktioner
* Opsøgende indsats i forhold til udsatte børn og unge
* COVID19 informationer på grønlandsk
* Ældre kan få en telefonven (ÆldreSagen)
* Plejebørn har som udgangspunkt ret til samvær med biologiske forældre under COVID-19
* Anbringelsessteder, aflastningsinstitutioner, botilbud m.v. kan ikke, for at undgå COVID-19, nægte et barn, en ung eller en voksen adgang til tilbuddet
* Ministerbrev vedr. indsatsen til hjemløse og særligt socialt udsatte mennesker med misbrug under COVID19
* Revideret bekendtgørelse om begrænsning af rettigheder på sundheds- og ældreområdet i forbindelse med håndtering af COVID-19
* Retningslinjer for vurdering, behandling og visitation i forbindelse med forgiftninger og abstinenser til centralstimulerende stoffer
* Nye informationsmaterialer om COVID-19 fra Sundhedsstyrelsen til særligt sårbare grupper.

**Generelt**

**Ny blanket for test af medarbejder i kritiske funktioner**

Sundhedsstyrelsen har udarbejdet en blanket for arbejdsgivererklæring, som kan anvendes, hvor medarbejdere i kritiske funktioner har milde symptomer på COVID-19, og hvor medarbejder og arbejdsgiver finder, at der er behov for en hurtig raskmelding.

Blanketten omfatter medarbejdere, der varetager kritiske funktioner på sundheds- og ældreområdet, eller i indsatser for særligt sårbare grupper på socialområdet.

Der er også en elektronisk version af blanketten til arbejdsgivererklæring

”*Arbejdsgivererklæring ved COVID-19: test af medarbejder*”:

<https://www.sst.dk/-/media/Udgivelser/2020/Corona/Blanket-for-arbejdsgivererkl%C3%A6ring-til-test-af-medarbejder/Arbejdsgivererklaering-ved-COVID-19.ashx?la=da&hash=8A3EC7EFF996B1B437788E40801CD5E3E9C6525E>

Ift. gennemførelsen af testen er forskellige tilgange i de enkelte regioner. Sundhedsstyrelsen har lavet en oversigt over tilgangen i hver region ift. deregionale COVID-19 vurderingsenheder:

<https://www.sst.dk/da/corona/Personale-sundheds-og-aeldresektoren/Kontaktoplysninger%20til%20regionale%20COVID-19%20vurderingsenheder>

Pt. fremgår kontaktoplysninger til vurderingsenhed i Region Midtjylland ikke på Sundhedsstyrelsens hjemmeside, men kan ses her:

<https://www.rm.dk/om-os/aktuelt/corona/covid-19-test-af-kritisk-personale---sadan-gor-du/>

**Opsøgende indsats i forhold til udsatte børn og unge**

Både regeringen, organisationer og kommuner har stort fokus på, at det ikke bliver de udsatte børn og unge, der kommer til at betale den største pris for lukningen af skoler og dagtilbud for normalt fremmøde. Over hele landet arbejder kommuner hårdt på at række ud til de udsatte børn, unge og deres familier. KL har sammen med BUPL, BUPL’s Lederforening, DLF, BKF og Skolelederforeningen samlet en række eksempler på denne indsats. <https://www.kl.dk/kommunale-opgaver/boern-og-unge/kommunale-praksiseksempler/kommunal-indsats-under-covid-19/>

Et andet fokusområde er elever på FGU-institutioner, hvor det er institutionernes ansvar at følge op på de unges undervisning. Tilbagemeldingerne fra FGU-institutionerne er, at der er udsatte gruppe af unge, de har svært ved at fastholde kontakten til. Der opfordres derfor til en til tæt kontakt mellem kommune og institutionerne med det formål at drøfte, hvordan institution og kommune i fællesskab kan arbejde for at fastholde den unge.

**COVID19 informationer på grønlandsk**

Der er nu lavet informationsmateriale om nogle af de midlertidige forbud fra regeringen på grønlandsk.

Materialet kan findes her: <https://sim.dk/nyheder/nyhedsarkiv/2020/mar/nu-er-der-coronamateriale-til-udsatte-groenlaendere/>

**Ældre kan få en telefonven (ÆldreSagen)**

Under coronakrisen oplever mange at blive isoleret derhjemme. Familie og venner kan ikke længere komme på besøg. Men behovet for samvær er der stadig, og kontakten med omverdenen føles måske vigtigere end nogensinde. Derfor har ÆldreSagen taget initiativ til Ældretelefonen, hvor ældre kan få en telefonven, som kan ringe til dem med jævne mellemrum og få en hyggelig snak.

*Hvordan kan kommunerne hjælpe?*

ÆldreSagen har brug for hjælp til at få info om muligheden for at få en telefonven ud til enlige og ældre, der fx modtager hjemmehjælp eller bor på plejehjem. ÆldreSagen håber derfor, kommunerne vil hjælpe – fx ved at informere plejepersonale, pårørende og ældre via respektive kommunikationskanaler.

Tilmelding til at få en telefonven kan ske på [www.ældretelefonen.dk](http://www.ældretelefonen.dk) eller ved at ringe til telefon 8282 0300 (telefonen er åben hverdage kl. 9-15).

Er der brug for kontaktinfo? Så er det projektleder Katrine Sølyst Heinild (ksh@aeldresagen.dk) eller kommunikationskonsulent Sara Aabolt Christensen (sc@aeldresagen.dk).

**Udmeldinger fra diverse myndigheder**

**Plejebørn har som udgangspunkt ret til samvær med biologiske forældre under COVID-19**

Social- og Indenrigsministeriet præciserer i et brev fra den 30. marts 2020 til samtlige kommuner, regioner og socialtilsyn samt relevante myndigheder og organisationer, at anbragte børn og unge som udgangspunkt har ret til samvær og kontakt med deres familie og netværk i den aktuelle situation med COVID-19.

Kommunalbestyrelsen kan dog efter en konkret vurdering i den enkelte sag træffe afgørelse om, at det midlertidigt er nødvendigt at ændre måden, et samvær mellem et anbragt barn eller en ung og familie og netværk gennemføres på, eller at samværet helt suspenderes. I vurderingen kan samtidig indgå en afvejning af barnets eller den unges behov for samvær og kontakt med familie og netværk over for hensynet til at begrænse risikoen for smitte i plejefamilien, herunder særligt, hvis der hos plejefamilien er børn eller voksne, som på grund af alder, sygdom eller funktionsnedsættelse i særlig grad har behov for beskyttelse mod COVID-19.

Link til Social- og Indenrigsministeriets brev: <https://sim.dk/media/37915/skrivelse-om-plejefamilier-og-samvaer-under-covid-19.pdf>

**Anbringelsessteder, aflastningsinstitutioner, botilbud m.v. kan ikke, for at undgå COVID-19, nægte et barn, en ung eller en voksen adgang til tilbuddet**

Social- og Indenrigsministeriet understreger i et brev fra den 30. marts 2020 til samtlige kommuner, regioner og socialtilsyn samt relevante myndigheder og organisationer, at et barn, en ung eller en voksen, ikke som følge af smitterisiko med COVID-19, kan nægtes adgang til sin aflastningsinstitution, sit anbringelsessted eller sit botilbud efter besøg, ærinder e.l. uden for tilbuddet.

Link til Social- og Indenrigsministeriets brev: <https://sim.dk/media/37916/skrivelse-om-tilbagevenden-til-anbringelsessteder-botilbud-mv.pdf>

**Ministerbrev vedr. indsatsen til hjemløse og særligt socialt udsatte mennesker med misbrug under COVID19**

Social- og indenrigsminister Astrid Krag og sundheds- og ældreminister Magnus Heunicke har sendt et brev til alle borgmestre og regionsrådsformænd om indsatsen til hjemløse og særlige socialt udsatte mennesker med misbrug under COVID-19.

KL har lavet en forespørgsel blandt kommunerne om, hvordan de håndterer indsatsen til denne målgruppe. De foreløbige tilmeldinger viser, at alle kommuner har fokus på stort fokus på at løfte, tilpasse og tilrettelægge indsatsen lokalt i et godt samarbejde med NGO’erne på området, så den matcher de udfordringer som den særlige gruppe sårbare borgere har under Corona-epidemien.

./. Brevet er vedlagt.

**Revideret bekendtgørelse om begrænsning af rettigheder på sundheds- og ældreområdet i forbindelse med håndtering af COVID-19**

Bekendtgørelsen om begrænsning af rettigheder på sundheds- og ældreområdet er revideret og ny version trådte i kraft den 29. marts 2020. Den reviderede version indeholder et nyt kapitel 3, der vedrører fravigelser af regler om patientrådgivere og bistandsværger på psykiatrisk afdeling samt fravigelse af regler om forretningsorden for Det Psykiatriske Patientklagenævn.

Link til ny BEK nr. 301, som erstatter BEK nr. 219:

<https://www.retsinformation.dk/Forms/R0710.aspx?id=213759>

Der henvises også til Sundheds- og Ældreministeriets Q&A vedr. bekendtgørelser udstedt i medfør af L133: <http://sum.dk/Temaer/~/media/01-COVID-19/QA-vedr-bekendtg-L133-epidemiloven-270320.pdf>

**Retningslinjer for vurdering, behandling og visitation i forbindelse med forgiftninger og abstinenser til centralstimulerende stoffer**

./. Sundhedsstyrelsen har udarbejdet retningslinjer for vurdering, behandling og visitation i forbindelse med forgiftninger og abstinenser til centralstimulerende stoffer.

Baggrunden for retningslinjen er, at Sundhedsstyrelsen har en formodning om, at stofscenen i Danmark vil ændres i den kommende tid. Grænserne er blevet lukket, og det vil derfor være sandsynligt, at der vil ske en reduktion i mængden af de illegale stoffer, som almindeligvis finder vej til det illegale stofmarked i Danmark.

Retningslinjerne er vedhæftede

**Nye informationsmaterialer om COVID-19 fra Sundhedsstyrelsen til særligt sårbare grupper.**

Sundhedsstyrelsen har udarbejdet en række nye informationsmaterialer om COVID-19 målrettet særligt sårbare grupper.

*Plakat og webbannere med gode råd om at forebygge smitte målrettet ældre og personer med kronisk sygdom*

<https://www.sst.dk/da/Udgivelser/2020/Plakater-til-aeldre-og-kronisk-syge>

Yderlige kan i finde en række bannere med gode råd til ældre og kronisk syge, som I kan bruge på jeres egne websites mv.: <https://www.sst.dk/da/Udgivelser/2020/Webbannere-med-raad-og-information-om-coronavirus_COVID-19>

*Information og gode råd til dig, der er hjemme grundet tegn på sygdom*

<https://www.sst.dk/da/Udgivelser/2020/Pjece-Til-dig_-der-har-tegn-paa-sygdom>

*Ny film til dig, der er ældre eller har en kronisk sygdom:*

<https://www.sst.dk/da/Udgivelser/2020/Film_Spoergsmaal-og-svar-til-aeldre-og-kronisk-syge>

*Ny film til dig der er rask og til dig, der har symptomer:*

<https://www.sst.dk/da/Udgivelser/2020/Film-Det-skal-du-vide-om-coronavirus>

*Mental Sundhed*

Sundhedsstyrelsen har udarbejdet en række nye materialer om mental sundhed i forbindelse med epidemien med ny coronavirus:

* 11 gode råd om mental sundhed: <https://www.sst.dk/da/Udgivelser/2020/Informationsmateriale_Gode-raad-om-mental-sundhed>
* Pjece om mental sundhed: <https://www.sst.dk/da/Udgivelser/2020/Pjece_Mental-sundhed>

* Film om at holde sig mentalt aktiv: <https://www.youtube.com/watch?v=r4ccvdqYG3U&feature=youtu.be>

*Information til gravide*

<https://www.sst.dk/da/Udgivelser/2020/Informationsmateriale_Gode-raad-til-gravide>